
[bookmark: _Toc0]Budapest belvárosán kívül is egyre többen használják a rugalmas irodákat
Szeged és Szentendre példája rávilágít a vidéki nagyvárosokban és a fővárosi agglomerációban működő rugalmas irodák jelentőségére
Az IWG irodahasználati adatai szerint nemcsak Budapesten, hanem a fővároson kívül is egyre népszerűbbek a rugalmas irodák
Szeged és Szentendre példája megmutatja, hogyan szolgálják ki a professzionális munkakörnyezetet kínáló irodák a különböző helyi igényeket.
A szegedi Regus Cedrus Offices irodaközpont használata 74%-kal, a szentendrei Regus központé pedig 35%-kal emelkedett.
Az International Workplace Group (IWG) legfrissebb irodahasználati adatai szerint Budapesten és a fővároson kívül is nő a vállalat rugalmas irodáinak igénybevétele. A helyi irodaközpontok támogatják a vállalkozások működését, és lehetőséget kínálnak az otthonhoz közelebbi munkavégzésre. Ezt két eltérő adottságú helyszín, Szeged és Szentendre példája is szemlélteti.
Szegeden, a térség gazdasági és egyetemi központjában az IWG professzionális munkakörnyezetet biztosít a helyi vállalkozások számára. Szentendrén a fővárosi agglomerációban élőknek kínál alternatívát a Budapestre ingázás helyett. A két helyszín adatai azt mutatják, hogy eltérő helyi igények mellett is bővül az IWG rugalmas irodaszolgáltatásainak igénybevétele.
A szegedi Regus Cedrus Offices központban 74%-kal emelkedett az irodahasználat mértéke a 2026 májusával záruló hat hónapban az előző hat hónaphoz képest. A szentendrei, Dobogókői úti Regus központban 35%-os növekedést mértek. A két helyszín adatai azt mutatják, hogy a fővároson kívül is egyre intenzívebben veszik igénybe az IWG rugalmas irodáit.
Az IWG, a világ vezető munkaterület szolgáltatója, 19 magyarországi központjában hasonlította össze a naponta regisztrált egyedi Wi-Fi-eszközök számát a 2025. június - novemberi és a 2025. december -2026. májusi időszakban. Ez a mutató az irodahasználat alakulásának jelzésére szolgál. A vizsgált 19 IWG-központban Budapesten és a fővároson kívül egyaránt nőtt az irodahasználat, összességében közel 14%-kal. A már 2025 előtt is működő 17 központ együttesen csaknem 10%-os növekedést ért el.
A rugalmas irodahasználat lehetővé teszi, hogy a vállalatok az irodakapacitásukat a munkatársak létszámához és munkavégzési szokásaihoz igazítsák, anélkül, hogy egy hagyományos iroda kialakításával és üzemeltetésével járó kezdeti ráfordításokat és kötelezettségeket kellene vállalniuk. A lakóhelyükhöz közeli irodaközpontokban a munkavállalók professzionális környezetben dolgozhatnak, miközben kevesebb időt töltenek ingázással.
A Regus, a Spaces, a HQ és a Signature márkákon keresztül az IWG privát irodákat, közösségi munkatereket, tárgyalókat és igény szerint használható munkatereket kínál. A vállalat aktív központjairól szóló, 2026. júliusi jelentés 22 magyarországi helyszínt tart nyilván, többek között Budapesten, Biatorbágyon, Debrecenben, Miskolcon, Szentendrén és Szegeden. 2025-ben a budapesti Infoparkban és a miskolci Macropolisban nyílt új helyszín.
Az IWG 2026 harmadik negyedévében világszerte 332 új helyszínre kötött megállapodást, és 211 központot nyitott meg, így működő irodaközpontjainak száma meghaladta az 5000-et. A menedzselt és franchise-rendszerben működő üzletág szeptember végén 2385 nyitott központot foglalt magában, ami 41%-os növekedést jelent az előző év azonos időszakához képest.
Márkus László, az International Workplace Group magyarországi vezetője elmondta:
„Szegeden és Szentendrén eltérő igényeket szolgálunk ki, de mindkét helyszínen nő a rugalmas irodák igénybevétele. Szegeden a helyi vállalkozások működését támogatjuk professzionális munkakörnyezettel, Szentendrén pedig a főváros környékén élőknek kínálunk lehetőséget arra, hogy kevesebb ingázással, az otthonukhoz közelebb dolgozzanak.
Hálózatunk révén a vállalatok ott vehetnek igénybe irodákat, ahol a csapataiknak szükségük van rájuk, és az irodahasználatot rugalmasan igazíthatják változó igényeikhez.”
Módszertan és forrásokAz elemzés az IWG magyarországi központjaiban naponta regisztrált egyedi Wi-Fi-eszközök összesített számát hasonlítja össze két egymást követő, közel azonos hosszúságú időszakban: 2025. június 1. és november 30., valamint 2025. december 1. és 2026. május 31. között. A vizsgálat 19 olyan központra terjed ki, amely legkésőbb 2025. június 1-jén már működött, és amelyről mindkét időszakban a napok legalább 80%-ára rendelkezésre állt adat. A százalékos változásokat a két időszak összesített adataiból számították ki, és egész számra kerekítették. A Wi-Fi-eszközök száma az irodahasználat mutatója, nem az egyes személyek számát jelenti. A helyszínek neve, nyitási időpontja és működési státusza az IWG aktív központjairól szóló, 2026. júliusi jelentésen alapul.

